armvectores/hy_wikipedia_2023 huggingface dataset:
Ալերյոդ (կոմունա)

Ալերյոդ (դան․՝ Allerød Kommune), դանիական կոմունա Հովեդստադեն մարզի կազմում։ Մակերեսը 67,44 կմ² է, ինչը կազմում է Դանիայի ընդհանուր մակերեսի 0,16 %-ը առանց Գրենլանդիայի և Ֆարերյան կղզիների։ 2008 թվականի հունվարի 1-ի դրությամբ բնակչության թիվը 23493 է (տղամարդիկ՝ 11597, կանայք՝ 11896, օտարերկրյա քաղաքացիներ՝ 913)։
Կոմունայի կազմի մեջ մտնում են Լիլերյոդ (Lillerød), Լյունգե Ուգելյոսե (Lynge-Uggeløse), Բլոուստրյոդ (Blovstrød), Վասինգերյոդ (Vassingerød), Կոլերյոդ (Kollerød) համայնքները։


== Երկաթուղային կայարաններ ==
Ալերյոդ (Allerød)


== Պատկերասրահ ==


== Ծանոթագրություններ ==


== Արտաքին հղումներ ==
Պաշտոնական կայք
Ալերյոդը borger.dk կայքում Archived 2007-06-07 at the Wayback Machine.(դան.)
Հենրիխ Բրուն

Հենրիխ Բրուն (գերմ.՝ Heinrich Brunn, հունվարի 23, 1822(1822-01-23), Wörlitz, Oranienbaum-Wörlitz, Վիտենբերգ, Սաքսոնիա-Անհալթ, Գերմանիա - հուլիսի 23, 1894(1894-07-23), Շլիրզե, Միսբախ, Վերին Բավարիա, Բավարիա, Գերմանական կայսրություն), գերմանացի հնագետ։


== Կենսագրություն ==
Ծնվել է 1822 թվականի հունվարի 23-ին, Վյորլիցում։ 
Հենրիխ Բրունը շատ է ճամփորդել Իտալիայում և տարբեր վայրերում ցրված նյութեր է հավաքել Մոմզենի ու Ռիչլի կողմից արված արձանագրությունների մասին պատմող մեծ աշխատության համար, 1854-1856 թվականներին եղել է Բոնի համալսարանի գրադարանի պրիվատ-դոցենտ և հսկիչ։ 1866 թվականի վերջին Հռոմի Հնագիտական ինստիտուտում զբաղեցրել է քարտուղարի պաշտոնը։ Գենցենի հետ համագործակցության արդյուքնում նրան հաջողվել է բարձրացնել այդ հաստատության գիտական աստիճանը և դարձնել այն երիտասարդ հնագետների կրթական կենտրոն։ 
1865 թվականից Բրունը եղել է Մյունխենի համալսարանի հնագիտության պրոֆեսոր և դրամագիտության կաբինետի կոնստերվատոր, իսկ 1868 թվականից եղել է Մյունխենում Լյուդվիգ առաջին թագավորի ծաղկամանների հավաքածուի կոնսերվատորը։
Հենրիխ Բրունը մահացել է 1894 թվականի հուլիսի 23-ին, Շլիրզեում։
Ըստ Բրոքհաուզի և Եֆրոնի հանրագիտական բառարանի` Բրունը 19-րդ դարի հնագիտության նշանավոր ներկայացուցիչներից մեկն է, որը հիմնվել է ստեղծագործության գեղարվեստական մոտիվների ու ոճի վրա` փորձելով բացահայտել արվեստի հուշարձանների պատմամշակութային նշանակությունը։ Հունական գեղանկարչության ու էտրուսկյան արվեստի պատմությունը ստեղծվել է գրեթե բացառապես նրա աշխատանքների շնորհիվ։


== Աշխատանքներ ==
«Geschichte der griech. Künstler» (2 т., Շտուտգարտ, 1853—59),
«I rilievi delle urne etrusche» (т. I, Հռոմ, 1870),
«Die Kunst bei Homer» (Մյունխեն, 1871).Ինչպես նաև շատ հոդվածներ է հեղինակել Հնագիտության համալսարանի, Բավարիայի գիտությունների ակադեմիայի պարբերականների համար։


== Ծանոթագրություններ ==


== Գրականություն ==
«Հենրիխ Բրուն»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Կուշչի Արմավիր

Կուշչի Արմավիր (մինչ 1936 թվականը` Խաչակապ), գյուղ Արցախի Հանրապետության Շահումյանի շրջանում։ Գտնվում է Գետաշենից 2 կմ հարավ-արևմուտք՝ 1100 մ բարձրության վրա, Քյումբակչայ գետի աջ ափին։ 1990-ական թվականների հայ-ադրբեջանական պատերազմից հետո գտնվում է հակառակորդի հսկողության տակ։


== Պատմություն ==


=== Հայ-ադրբեջանական հակամարտություն, 1988-1994 ===
1990 թվականին բնակչությունը բռնագաղթել է։ 
1990 թվականի հունվարի 9-ին, երբ Շահումյանի շրջանի հայազգի ղեկավար բարձրաստիճան պաշտոնատար անձինք Շահումյանի շրջանից ավտոմեքենաներով մեկնում են Գետաշենի ենթաշրջանի Գետաշեն գյուղ, որպեսզի մասնակցեն նախօրեին ադրբեջանցիների կողմից սպանված գյուղատնտես Ապրես Բեգլարյանի հուղարկավորությանը։ Նույն թվականին ավելի վաղ հայաթափված Կուշչի Արմավիր բնակավայրի մոտ Ադրբեջանի ժողովրդական ճակատի գրոհայինները կանգնեցնում են հայերի ավտոմեքենաները, թվով 19-ը բոլոր ուղևորներին, այդ թվում՝ Շահումյանի շրջանի առաջին քարտուղար Վ․ Աղաջանյանին, շրջանի գործադիր կոմիտեի ղեկավար Շ․ Մեղրյանին, շրջանի դատախազին, շրջանային Ժողովրդական վերահսկողական կոմիտեի նախագահին, գերևարում են։ Ադրբեջանցիները նրանց տեղափոխում են Կիրովաբադ (Գանձակ) քաղաքի մեկուսարան, որտեղ պահում շուրջ մեկ ամիս։ Գերևարվածները այդ ընթացքում ենթարկվում են ծեծի, ծաղրանքի, մարդկային և ազգային արժանապատվության նվաստացման։ Միայն մեծ փրկագնի վճարումից հետո նրանք վերադարձվում են հայկական կողմին։


== Բնակչություն ==
Բնակչությունը 1990 թվականի տվյալներով 800 մարդ է։


== Տնտեսություն ==
Զբաղվում են անասնապահությամբ և դաշտավարությամբ։


== Պատմամշակութային կառույցներ ==
Գյուղում են Ամենափրկիչ եկեղեցին և գերեզմանատունը՝ խաչքարերով։ Հիմնադրել էին Դաշքեսանի Խաչակապ գյուղից եկած հայերը` 1888 թվականին։


== Հասարարակական կառույցներ ==
Ուներ ութամյա դպրոց, ակումբ, գրադարան։


== Ծանոթագրություններ ==
Mein Land

Mein Land (հայերեն- «Իմ երկիրը») - գերմանական Rammstein խմբի 24-րդ սինգլն է, և առաջինը Made in Germany 1995-2011 հավաքածու ալբոմից։ Թողարկվել է 2011 թ. նոյեմբերի 14-ին։ Երգը ձայնագրվել էր "Liebe ist für alle da" ալբոմի համար, բայց չընդգրկվեց այնտեղ անավարտ լինելու պատճառով։ Երգի հիման վրա նկարահանվեց տեսահոլովակ։ Տեսահոլովակի ռեժիսորն է Յոնաս Օկերլունդը, նկարահանումները կատարվում էին Լոս Անջելեսի ծովափում։


== Երգացանկ ==
CD սինգլ"Mein Land" - 3։53
"Vergiss Uns Nicht" - 4։10
"My Country" (The BossHoss) - 4։08
"Mein Land" (Mogwai Mix) - 4։307" վինիլ"Mein Land" - 3։53
"Vergiss Uns Nicht" - 4։10


== Արտաքին հղումներ ==
Rammstein - Mein Land
Վասլովովցի

Վասլովովցի (ուկրաիներեն՝ Васловівці), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Վասլովովցի գյուղում բնակվում էր 1 374 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փեթրիս Քալրս

Փեթրիս Քալրս (անգլ.՝ Patrisse Cullors, 1984, Լոս Անջելես, Կալիֆոռնիա, ԱՄՆ), ամերիկացի արվեստագետ և ակտիվիստ։  Քալրսը փաստաբան է Լոս Անջելեսի բանտում և Black Lives Matter շարժման համահիմնադիրներից է ։ Նա նաև ներկայանում է որպես ոչ ավանդական սեռական կողմնորոշում ունեցող ակտիվիստ։


== Կենսագրություն և անձնական կյանք ==
Քալրսը ծնվել է Լոս Անջելես, Կալիֆոռնիայում։ Նա մեծացել է Սան Ֆրանցիսկոյի հովտային և սնանկ Փաքոյմա փողոցում։ Վաղ տարիքում դարձել է ակտիվիստ միանալով Լոս Անջելեսի Bus Riders Union կազմակերպությանը։ Ավելի ուշ Լոս Անջելեսի կալիֆոռնյան համալսարանի կրոն և փիլիսոփայություն բաժնում ստացել է իր բակալավրի աստիճանը։ Այժմ դասավանդում է արվեստի և դիզայնի մասնավոր դպրոցում։ Փեթրիսը նաև դասավանդում է սոցիալական արդարության և համայնքային կազմակերպման մագիստրոսական աստիճանի համար դիմած ուսանողներին՝ Պրեսկոտի քոլեջում։
Քալրսը նշել է, որ ծնողները նրան դուրս են հանել տանից, երբ նա բացահայտել է իր ոչ ավանդական սեռական կողմնորոշման մասին 16 տարեկանում։ Վաղ տարիքում ներգրավված է եղել աղանդավորական համայնքի մեջ, սակայն մեծանալով հիասթափվել է եկեղեցական արժեքներից։ Սկսել է հետաքրքրվել Նիգերիական Իֆա կրոնով և ներառել դրա ծիսակատարությունները քաղաքական ցույցերի ընթացակարգերում։ Մի հարցազրույցի ժամանակ ասել է․ 


== Black Lives Matter ==
Համայնքային կազմակերիչներ և իր ընկերներ Ալսիյա Գարզայի և Օպալ Տոմետիի հետ միասին, Քալրսը հիմնադրել է Black Lives Matter շարժումը։ Նրանք երեքով այս շարժումը սկսել են այն բանից հետո, երբ աֆրոամերիկացի 17–ամյա Թրեյվոն Մարտինին սպանելուց հետո ամերիկացի Ջորջ Զիմմերմանը պատասխանատվութունից ազատվեց։ Քալրսը   
օգտագործել է #BlackLivesMatter հեշթեգը, նախկինում օգտագործված Գարզայի կողմից, Մարտինի դեպքի մասին ֆեյսբուքյան հրապարակման մեջ։ Հետագայում նա իր նախաբանը նկարագրել է որպես աֆրո–ամերիկյան իրավունքների պայքարի շարժառիթ, հատկապես նրանից հետո, երբ իր 19–ամյա եղբոր վրա ուժ է գործադրվել լոսանջելեսյան բանտերից մեկում։


== Ծանոթագրություններ ==
Հումբոլդտի պինգվին

Հումբոլդտի պինգվին կամ պերուական պինգվին (լատ.՝ Spheniscus humboldti), թռչուն՝ պինգվինների ընտանիքից։


== Պատմություն ==
Առաջին անգամ պերուական պինգվինը հիշատակվում է Պեդրո Պիսարոյի կողմից, ով տեսել էր այս թռչուններին Չինչա յի հովտում։


== Ընդհանուր բնութագիրը ==

Հումբոլդտի պինգվինն ունի սև մեջք և գլուխ, փորային հատվածը սպիտակ է, որտեղ նկատելի է սև լայն օղակ։ Գլխի շրջանում, ճակատի մոտով և կոկորդով անցնում են սպիտակ օղակներ։ Կտուցը սև է՝ կարմիր հիմքով, թաթերը սև են։


== Տարածվածություն ==
Հումբոլդտի պինգվինն տարածված է Չիլիի և Պերուի ժայռոտ տարածքներում, հիմնականում այնտեղ, որտեղ Պերուական ընթացիկ ցրտեր են տիրում, դրա պատճառով ստացել են իրենց երկրորդ անունը՝ պերուական պինգվիններ։ Այս պինգվինների թվաքանակը գնալով կրճատվում է։ Սրանց վերացման պատճառ հանդիսացան հիմնականում Խաղաղ օվկիանոսի փոփոխությունները։


== Պատկերասրահ ==

		
		
		
		
		
		
		
		


== Աղբյուրներ ==
«Թռչող կենդանիների» կյանքը Archived 2015-11-06 at the Wayback Machine.
Հումբոլդտի պինգվինն


== Ծանոթագրություններ ==
Տուրբանա

Տուրբանա (իսպ.՝ Turbaná), քաղաք և մունիցիպալիտետ Կոլումբիայի հյուսիսում ՝ Բոլիվար դեպարտամենտում։


== Պատմություն ==
Բնակավայրը, որից քաղաքը հետագայում մեծացել է, հիմնադրվել է 1894 թվականի հուլիսի 17-ին։


== Աշխարհագրական դիրք ==
Քաղաքը գտնվում է դեպարտամենտի հյուսիսային մասում, Կարիբյան լեռնաշխարհի սահմաններում, դեպարտամենտի վարչական կենտրոն Կարտագենա քաղաքից մոտ 9 կմ հարավ-արևելք։ Բացարձակ բարձրությունը ծովի մակարդակից 84 մետր է։ 
Տուրբանայի մունիցիպալիտետը սահմանակից է հյուսիս-արևմուտքում և արևմուտքում՝ Քարթագենայի մունիցիպալիտետի տարածքին, հյուսիս-արևելքում ՝ Տուրբակոյի մունիցիպալիտետին, արևելքում և հարավին ՝ Արջոնայի մունիցիպալիտետին, հարավ-արևմուտքում ՝ Սուրե դեպարտամենտի տարածքին։ Քաղաքապետարանի տարածքը 159,35 կմ² է։


== Բնակչություն ==
Կոլումբիայի ազգային վիճակագրության վարչակազմի տվյալների համաձայն, 2015 թվականին քաղաքի ևմունիցիպալիտետի համատեղ բնակչությունը կազմել է 14.883: Մունիցիպալիտետի բնակչության դինամիկան ըստ տարիների.

2005 թվականի մարդահամարի համաձայն տղամարդիկ կազմել են Տուրբանի բնակչության 51.4% -ը, կանայք ՝ համապատասխանաբար 48.6%: Ռասայականորեն, սպիտակամորթներն ու մետիսները կազմել են քաղաքի բնակչության 99.9% -ը. սևամորթներ, մուլատներ՝ 0,1%: Գրագիտության մակարդակը ողջ բնակչության համար կազմել է 88.2%:


== Տնտեսություն ==
Քաղաքային և քաղաքային ձեռնարկությունների ընդհանուր թվի 68.8% -ը առևտրային ձեռնարկություններ են, 25,7% -ը `սպասարկման ձեռնարկություններ, 1.4% -ը` արդյունաբերական ձեռնարկություններ, 4.1% -ը `տնտեսության այլ ոլորտների ձեռնարկություններ։


== Տրանսպորտ ==
Քաղաքի արևելքում անցնում է թիվ 90 մայրուղին (իսպ. ՝ Ruta Nacional 90): 


== Ծանոթագրություններ ==
Օկոնավանք

Օկոնավանք (Օկոնախաչ Եկեղեցի), Հայ առաքելական եկեղեցի, որը կառուցվել է 1863 թվականին։ Գտնվում է Տավուշի մարզի, Ենոքավան գյուղում, Խաչաղբյուրի կիրճի վերին մասում։
Օկոնավանքի մասին մեզ հասած տեղեկությունները բավականին քիչ են։
Եկեղեցու դիմացի հատվածում կա թևավոր Խաչքար որը թվագրվում է 12-13-րդ դարի։


== ճարտարապետություն ==
Եկեղեցին եռանավ բազիլիկ կառույց է որի չափսերն են (11x7) մետր։ Եկեղեցու ներսում կա սրբատաշ սյուներ որոնց վրա հենված են տանիքին միացնող կամարները, իսկ խորանի աջ և ձախ կողմում կան ավանդատներ։ Եկեղեցին կառուցված է որձաքարի բեկորներից։ Մուտքը գտնվում է արևմտյան կողմում, իսկ մուտքի աջ և ձախ կողմերում կանգնեցված են խաչքարեր։
Օկոնավանքի գլխավոր եկեղեցուց քիչ հեռու գտնվում է 19-20-րդ դարերի գերեզմանոց։


== Պատկերասրահ ==

		
		
		
		


== Տես նաև ==
Տավուշի մարզի լքված գյուղերի ցանկ
Տավուշի մարզի եկեղեցիների ցանկ
Ենոքավան


== Ծանոթագրություններ ==
Ռոմիյի սյուր Սեն 2 (կանտոն)

Ռոմիյի սյուր Սեն 2 (ֆր.՝ Romilly-sur-Seine-2), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Նոժան սյուր Սեն օկրուգի մեջ։ Համաձայն 2006 թվականի մարդահամարի կանտոնի բնակչությունը 11118 մարդ էր։Կանտոնի համարը 1027 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ջորջ Վաշինգտոն (այլ կիրառումներ)

Ջորջ Վաշինգտոն կարող է վերաբերել.

Ջորջ Վաշինգտոն (1732-1799), Ամերիկայի Միացյալ Նահանգների առաջին նախագահ (ապրիլի 30, 1789 - մարտի 4, 1797)։
Ջորջ Վաշինգտոն (1871-1946), ամերիկացի գյուտարար և ձեռնարկատեր։
Ջորջ Վաշինգտոն, մասնավոր, համապարփակ համալսարան։
60-րդ հարավային զուգահեռական

60-րդ հարավային զուգահեռականը հասարակածից 60° դեպի հարավ գտնվող լայնությունների շրջանագիծն է։
Զուգահեռականի վրա ցամաքներ չկան, անցնում է միայն օվկիանոսներով։

Հեռավորությունը՝
հասարակածից` 6654 կմ
հարավային բևեռից` 3348 կմ


== Ցերեկվա տևողությունը ==
Արեգակն այս լայնության վրա երևում է՝
ձմեռվա արևադարձին` 18 ժամ 52 ր, հորիզոնից բարձրանում է մինչև՝ 53.85°
ամառվա արևադարձին` 5 ժամ 52 ր, հորիզոնից բարձրանում է մինչև՝ 6.17°


== Սահմաններ ==


== Զուգահեռականով հատվող տարածքները ==


== Տես նաև` ==
61-րդ հարավային զուգահեռական
59-րդ հարավային զուգահեռական
60-րդ հյուսիսային զուգահեռական


== Ծանոթագրություններ ==
Overseas Union Bank Centre

Overseas Union Bank Centre (չինարեն՝ 华联银行大厦), երկնաքեր Սինգապուրում։ Շենքի բարձրությունը 280 մետր է, ունի 67 հարկ, որոնցից 63-ը գտնվում են գետնից վերև, իսկ  4-ը՝ գետնի տակ։ Քաղաքի երեք ամենաբարձր երկնաքերերից մեկն է։ Շինարարությունն ավարտվել է 
1986 թվականին։


== Հետաքրքիր փաստեր ==
Շենքի բարձրությունը 280 մետր է, սա Սինգապուրում թուլյատրվող առավելագույն բարձրությունն է
Երկնաքերը բաղկացած է երկու եռանկյունաձև կառույցից, որոնց միջև առկա է փոքրիկ տարածություն
Աշտարակի պատերը ծածկված են հատուկ ալյումինե նյութով, որոնք փոխում են իրենց գույնը՝ կախված արևի ճառագայթների  ընկնելու դիրքից
Ավտոկանգառը, առևտրի կենտրոնը  և դեպի մետրո ելքը գտնվում են ստորգետնյա հարկում
1986-ից 1990 թվականներին OUB Centre եղել է Ասիայ ամենաբարձր շինությունը, քանի դեռ չէր ավարտվել  Չինական բանկի աշտարակի շինարարությունը։


== Ծանոթագրություններ ==


== Արտաքին հղումներ ==
Старый сайт
Современный официальный сайт
OUB Centre на Emporis.com(անգլ.)
OUB Centre на SkyscraperPage.com(անգլ.)
Ռոբերտ Ռոժդեստվենսկի

Ռոբերտ Ռոժդեստվենսկի (ծննդյան անունը՝ Ռոբերտ Ստանիսլավի Պետկևիչ Роберт Станиславович Петкевич, 20 հունիսի, 1932, Կոսիխա, Ռուսաստան — 19 օգոստոսի, 1994, Մոսկվա), ռուս խորհրդային բանաստեղծ, ԽՍՀՄ պետական մրցանակի դափնեկիր։


== Կենսագրություն ==
Անունն ստացել է խորհրդային պետական պաշտոնյա, հեղափոխական Ռոբերտ Էյհեի պատվին։
Հայրը՝ Ստանիսլավ Նիկոդիմի Պետկևիչը, ազգությամբ լեհ էր, աշխատել է ՌՍՖՍՀ ներքին գործերի կոմիսարիատում։ Մայրը՝ Վերա Ֆյոդորովան (1913—2001), մինչ պատերազմը աշխատել է որպես գյուղական տարրական դպրոցի տնօրեն և միաժամանակ սովորել է բժշկական ինստիտուտում։ Ռոբերտի ծնողներն ամուսնալուծվել են, երբ նա հինգ տարեկան էր։ Հայրը 1941 թ. զորևակոչվել է բանակ և զոհվել Լատվիայում 1945 թ. փետրվարի 22-ին։
1934 թ-ից Ռոբերտը տատի ու ծնողների հետ ապրում էր Օմսկում։ Ռազմաճակատ է մեկնում նաև Ռոբերտի մայրը և Ռոբերտը մնում է տատի՝ Նադեժդա Ֆյոդորովայի հետ։ Ռոբերտի՝ տպագրված առաջին երկը «С винтовкой мой папа уходит в поход…» («Омская правда», 8 հուլիսի 1941 թ.) բանաստեղծությունն է։
1943 թ. սովորել է ռազմա-երաժշտական դպրոցում։ Տատը մահանում է 1943 թ. ապրիլին, Ռոբերտը մինչ 1944 թ. ապրում է մորաքրոջ հետ։ Հետագայում մայրը որոշում է որդուն տանել է իր մոտ՝ ներկայացնելով որպես «գնդի որդի»։ Սակայն ճանապարհին՝ Մոսկվայում, փոխում է միտքն ու որդուն հանձնում Դանիլովյան մանկատուն։
1945 Վերա Պավլովնան ամուսնանում է Իվան Ռոժդեստվենսկու (1899—1976) հետ, ով նրա հետ նույն գնդում էր ծառայում։ Ռոբերտին տալիս են խորթ հոր անունն ու ազգանունը և տանում իրենց մոտ՝ Քյոնիգսբերգ։ Պատերազմի ավարտից հետո Ռոբերտը տեղափոխվում է Լենինգրադ, իսկ 1948 թ. մեկնում է Պետրոզավոդսկ։
1950 թ. «На рубеже» (Պետրոզավոդսկ) ամսագրում տպագրվում են Ռոժդեստվենսկու բանաստեղծություններից։ Նույն թվականին նա փորձում է ընդունվել Մ. Գորկու անվան գրականության ինստիտուտ, սակայն անհաջողություն է կրում։ Պետրոզավոդսկի պետական ինստիտուտի պատմա-բանասիրական բաժնում մեկ տարի սովորելուց հետո՝ 1951 թ., ընդունվում է Գրականության ինստիտուտ և տեղափոխվում Մոսկվա։
Ինստիտուտում սովորելու տարիներին լույս են տեսնում բանաստեղծությունների «Флаги весны» (1955) ու «Испытание» (1956) ժողովածուները, տպագրվում է «Моя любовь» (1955) պոեմը։ 1955 թ. Ռոժդեստվենսկին պրակտիկան անցկացնում էր Ալթայում, որտեղ ծանոթանում է այդ ժամանակ դեռ կոնսերվատորիայում սովորող Ալեքսանդր Ֆլյարկովսկու հետ. վերջինիս հետ միասին Ռոժդեստվենսկին գրում է իր առաջին երգը՝ «Твоё окно»։ 1972 թ. Ռոժդեստվենսկին ստանում է լենինյան կոմերիտմիությանի մրցանակ, իսկ 1979 թ. դառնում է ԽՍՀՄ պետական մրցանակի դափնեկիր։
Ռոբերտ Ռոժդեստվենսկին մահացել է Մոսկվայում 1994 թ. օգոստոսի 19-ին ինֆարկտից։
1997 թ. Ռոբերտ Ռոժդեստվենսկու անունով է կոչվել № 5360 փոքրիկ մոլորակը։


== Ծանոթագրություններ ==


== Արտաքին հղումներ ==
Ռոբերտ Ռոժդեստվենսկի. Ընտիր երկեր (ռուս.)
Ռոբերտ Ռոժդեստվենսկի. Բանաստեղծություններ, հոդվածներ, երգեր, լուսանկարներ (ռուս.)
Ռոբերտ Ռոժդեստվենսկի Կենսագրություն, պոեմներ, բանաստեղծություններ (ռուս.)
Ռոժինո (գյուղ, Խոլմ-Ժիրովսկի շրջան)

Ռոժինո (ռուս.՝ Рожино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յազևա Վիսկա

Յազևա Վիսկա (ռուս.՝ Язева Виска), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Կալինյան Վիժլեց գետի աջ ափին՝ 31 կմ հեռավորության վրա։ Գետի երկարությունը 27 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000212103000049828
Հիդրոլոգիական ուսումնասիրությունների կոդը - 103004982
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շո (Արդենների գավառ)

Շո (ֆր.՝ Chooz), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 766 մարդ, բնակչության խտությունը` 58.56 մարդ/կմ²։ Բնակավայրը զբաղեցնում է 13.08 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ հյուսիս-արևելք, Շալոն ան Շամպայն քաղաքից 135 կմ հյուսիս, Շառլվիլ Մեզիեր քաղաքից 38 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 524 աշխատունակ (15-64 տարեկան) բնակիչ, որոնցից ակտիվ էին 387-ը, իսկ ոչ ակտիվները` 137։ Ակտիվության ցուցանիշը կազմում է 73,9 %։ 387 աշխատունակ մարդկանցից աշխատել է 349 անձ (202 տղամարդ և 147 կին)։ Գործազուրկ են եղել 38 անձ (13 տղամարդ և 25 կին)։ 137 անաշխատունակներից 39-ը եղել են աշակերտներ կամ ուսանողներ, 49-ը` թոշակառուներ, իսկ 49-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նյաուգու (Չիրկո Կեմի վտակ)

Նյաուգու (ռուս.՝ Няугу), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Չիրկո Կեմ գետի ձախ ափին՝ 69 կմ հեռավորության վրա։ Գետի երկարությունը 58 կմ է, ավազանի տարածքը 596 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է սկսած Յուշկոզերսկի հիդրոհանգույցից մինչև Կիրվոպորոժսկի հիդրոհանգույց, գետի ենթաավազանը բացակայում է։ Գետի գետային ավազանը՝ Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000912102000003907
Հիդրոլոգիական ուսումնասիրությունների կոդը - 102000390
Ավազանի կոդը - 02.02.00.009
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալեքսանդրյան այգու դեպքեր

Ալեքսանդրյան այգու դեպքեր, խաղաղ ցույցի գնդակոծում Թիֆլիսի նախկին Ալեքսանդրյան այգում (այժմ՝ Ապրիլի 9-ի այգի), փետրվարի 10-ին, Անդրկովկասյան սեյմի բացման օրը։
Բոլշևիկների նախաձեռնությամբ կազմակերպված միտինգը բողոքի ցույց էր Անդրկովկասի հակախորհրդային ուժերի դեմ։ Անդրկովկասյան կոմիսարիատը բանտարկել էր բոլշևիկյան կուսակցության մի շարք ղեկավար գործիչների, փակել «Կավկազսկի ռաբոչի» («Кавказский рабочий»), «Բրձոլա», «Բանվորի կռիվը» թերթերը։
Ալեքսանդրյան այգու դեպքերը աշխատավորության մեջ բողոքի բուռն ալիք առաջացրին։ Թիֆլիսում բանվորները գործադուլ հայտարարեցին։ Գործադուլային կոմիտեն պահանջեց չեղյալ համարել Ա. Շահումյանին ձերբակալելու մասին որոշումը, ազատել բանտարկված բոլշևիկներին, ձերբակալել ու դատի տալ գնդակոծումը կազմակերպողներին։ Գործադուլը նույնպես ճնշվեց։
Արտավազդ Դիմաքսյան

Արտավազդ Դիմաքսյան (7-րդ դար, Շիրակ, Այրարատ, Արմինիա կուսակալություն - 654, Արուճ, Արագածոտն, Այրարատ, Արմինիա կուսակալություն), հայ իշխան Արմինիա կուսակալությունում, Այրարատ աշխարհի Շիրակ գավառի մի մասի տանուտերը, Դիմաքսյանների նախարարական տոհմից։


== Կենսագրություն ==
Արտավազդ Դիմաքսյանը Թեոդորոս Ռշտունու ժամանակակիցն է։ 654 թվականին, եղբոր մատնության պատճառով ընկնում է արաբ զորավար Հաբիբի ձեռքը և մահապատժի ենթարկվում Արագածոտն գավառի Արուճ ավանում։


== Ծանոթագրություններ ==
Օսլո քաղաքի թանգարան

Օսլո քաղաքի թանգարան (նորվ.՝ Oslo Bymuseum), քաղաքային թանգարան Նորվեգիայի մայրաքաղաք Օսլոյում՝ Վիգելանի քանդակների զբոսայգում (Ֆրոգներ շրջան):


== Պատմություն ==
Օսլո քաղաքի թանգարանը հիմնադրվել է 1905 թվականի դեկտեմբերի 22-ին նորվեգացի ճարտարապետ Վրից Հոլանդի աջակցությամբ: Հետագայում իր մեջ է ներառել երեք թանգարաններ՝ Օսլո քաղաքի թանգարան, Թատերական թանգարան (անգլ.՝ Oslo Theatre Museum) և Օսլոյի միջմշակութային թանգարան  (անգլ.՝ Intercultural Museum). Թանգարանի մաս է կազմում նաև 18-րդ դարում կառուցված առանձնատուն, որի ներսում պահպանվել են կառուցման ժամանակաշրջանի ներքին հարդարանքի տարրեր:։


== Ցուցանմուշներ ==

Թանգարանի ցուցանմուշների մեջ ներառված են այնպիսի թանգարանային իրեր, որոնք պատմում են քաղաքի հազարամյա պատմության մասին: Ցուցադրվում են նաև մեդալներ, որոնց վրա պատկերված է քաղաքի տեսքը զարգացման տարբեր ժամանակաշրջաննյերում: Ցուցադրման են ներկայացվում նաև արվեստի շուրջ 1000 և այլ բնույթի շուրջ 6000 ստեղծագործություններ և աշխատանքներ։


=== Գրադարանային բաժին ===
Քաղաքային թանգարանում գործում է նաև Նորվեգիայի ամենամեծ գրադարանը, որտեղ հավաքվել և պահվում են Օսլո քաղաքին և Ակեր կոմունային (համայնքին) առնչվող փաստաթղթային հավաքածուներ:


== Ծանոթագրություններ ==


== Արտաքին հղումներ ==
Պաշտոնական կայք: (նորվեգերեն)


== Գրականություն ==
Зоуи Росс Норвегия. — М: Издательство "Фаир", 2010. — С. 42. — 191 с. — (Путеводители Томаса Кука). — 1500 экз. — ISBN 978-5-8183-1233-0
Ալեքսեևկա (գյուղ, Նարո-Ֆոմինսկի շրջան)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա (ռուս.՝ Алексеевка), գյուղ Ռուսաստանի Մոսկվայի մարզի Նարո-Ֆոմինսկի շրջանի կազմում։
Բնակչությունը 2005 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայոց ցեղասպանության հուշարձան (Վեդի)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշահամալիր Հայաստանի Արարատի մարզի Վեդի քաղաքում։


== Պատմություն ==
Հուշահամալիրը բաղկացած է երկու հուշարձաններից։ Չորս խոնարհված պատերից կառուցված հուշարձանը՝ կենտրոնում անմար կրակ, հավերժացնում է Հայոց ցեղասպանության զոհերի հիշատակը։ Կառուցվել է 1990 թվականին, Հայոց ցեղասպանության 75-ամյա տարելիցին։
Հուշարձանի վրա մակագրված է.

Համալիրի երկրորդ հուշարձանը կառուցվել է ի հիշատակ Երկրորդ համաշխարհային պատերազմում զոհվածների։ Կառուցվել է 1977 թվականին։ Ընդգրկված է Վեդի քաղաքի պատմության և մշակույթի անշարժ հուշարձանների ցանկում։ Դեպի երկինք հառնող առանձին սյունը խորհրդանշում է վերածնունդ։


== Պատկերասրահ ==

		
		
		
		
		
		
		
		


== Ծանոթագրություններ ==
Պտղնիի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Պտղնի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 14 հուշարձան (8 միավոր)։

 


== Ծանոթագրություններ ==
Լանգա (գյուղ, Պադիսե շրջան)

Անվան այլ կիրառումների համար տե՛ս՝ Լանգա (այլ կիրառումներ)Լանգա (էստ․՝ Langa), գյուղ Էստոնիայի Հարյումաա նահանգի Պադիսե շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բայի լը Ֆրան

Բայի լը Ֆրան (ֆր.՝ Bailly-le-Franc), համայնք Ֆրանսիայի Գրանդ Էստ մարզի Օբ գավառում։
Բնակչությունը 2010 թվականի դրությամբ կազմում է 28 մարդ, բնակչության խտությունը` 4.00 մարդ/կմ²։ Բնակավայրը զբաղեցնում է 6 կմ² տարածք։


== Աշխարհագրություն ==
Գտնվում է Փարիզ քաղաքից 175 կմ արևելք, Շալոն ան Շամպայն քաղաքից` 55 կմ հարավ-արևելք, Տրուա քաղաքից` 50 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 20 աշխատունակ (15-64 տարեկան) բնակիչ, որոնցից ակտիվ էին 13-ը, իսկ ոչ ակտիվները` 7։ Ակտիվության ցուցանիշը կազմում է 65,0 %։ 13 աշխատունակ մարդկանցից աշխատել է 13 անձ (8 տղամարդ և 5 կին)։ Գործազուրկ են եղել 0 անձ (0 տղամարդ և 0 կին)։ 7 անաշխատունակներից 0-ը եղել են աշակերտներ կամ ուսանողներ, 5-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արվո Մետս

Արվո Մետս (ռուս.՝ А́рво Анто́нович Метс, ապրիլի 29, 1937(1937-04-29), Տալլին, Էստոնիա - 1997, Մոսկվա, Ռուսաստան), ազգությամբ էստոնացի ռուսական բանաստեղծ։
Ծնվել է 1937 թվականին, Տալլինում։ Ավարտել է Լենինգրադի գրադարանային ինստիտուտը։ Ուսումը շարունակել է Մ. Գորկու անվան գրականության ինստիտուտում։ Եղել է գրական երեկոների կազմակերպիչ, որոնք վերակառուցման տարիներին հաշտարար չեզոքության վայր եղան մայրաքաղաքի գրական անջատ խմբավորումների համար։ 1975-1991 թթ. աշխատել է «Նովի միր» ամսագրի պոեզիայի բաժնում, գլխավորել «Նա Տագանկե» գրական ակումբը։ Կյանքի օրոք լույս են տեսել նրա բանաստեղծական երեք գրքերը։ Ա. Մետսի ստեղծագործությունները հրապարակվել են Ռուսաստանի առաջատար գրական պարբերականներում։
Մահացել է 1997 թվին։


== Արվո Մետսը հայերեն ==
«Մի՞թե շատ բան է մարդուն անհրաժեշտ»; «Անտերունչ շունը հարմարվում է քայլքին...»; «Աշնանային գունեղ անտառներում...»; «Ժողովում եմ իմ հարստությունը...»; «Այնպես ձգված է...»; «Ես ազատեցի...»; «Ծանրակշռությունը...»; «Որքան շատ են մարդիկ...»; «Էլեկտրագնացքում...», «Հայրս ժլատ էր...»; «Հայրս վախճանից քիչ առաջ...»; «Հազիվ լսելի է...»; «Պոեզիայի փնտրտուքով...»; «Երբ ես անտառում...»; Հոկտեմբեր; «Նման մութ գիշերով...»; «Երկու կնճիռ է...»; «Երեկոյան, երբ...»; «Ջութակով...»; «Ջահել աղջիկները դեմքով նման են...»; «Պոետը կանգնած է վերմիշելի հերթում»; «Անհետանում են գարնան ծոցում...»; «Քաղաքում քայլում է...»; «Լռին ննջեցին բլուրները...»; «Կապույտ մանկասայլակում...»; «Հոգսերով...»; «Կարելի է խլել ամեն ինչ...»; «Փոքրիկ...»; «Ինքս էլ չգիտեմ...»; «Որքան խոշոր են այստեղ աստղերը...»; «Շնորհակալ եմ Քեզ...»: Արդի ռուսական վերլիբռ, Ստեփանակերտ, «Ոգի-Նաիրի», 2015, էջ 199-211։ Թարգմ.՝ Հրանտ Ալեքսանյան։


== Ծանոթագրություններ ==
Սուսլոնգեր

Սուսլոնգեր (ռուս.՝ Суслонгер, մարիներեն՝ Суслэҥер), քաղաքատիպ ավան Ռուսաստանի Մարի Էլ հանրապետության Զվենիգովսկի շրջանի կազմում։
Բնակչությունը 2010 թվականին գրանցված տվյալներով կազմում էր 3330 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դունինո (գյուղ, Բլիզնյուկովի շրջան)

Դունինո (ուկրաիներեն՝ Дунине), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1893 թվականին։
2001 թվականի տվյալներով Դունինո գյուղում բնակվում էր 216 մարդ։ Բնակավայրը զբաղեցնում է 0,46 կմ² տարածք։ Բնակչության խտությունը կազմում էր 469,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուվինյոն

Կուվինյոն (ֆր.՝ Couvignon), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 245 մարդ, բնակչության խտությունը` 18.24 մարդ/կմ²։ Բնակավայրը զբաղեցնում է 13.43 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հարավ-արևելք, Շալոն ան Շամպայն քաղաքից` 90 կմ հարավ, Տրուա քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 148 աշխատունակ (15-64 տարեկան) բնակիչ, որոնցից ակտիվ էին 109-ը, իսկ ոչ ակտիվները` 39։ Ակտիվության ցուցանիշը կազմում է 73,6 %։ 109 աշխատունակ մարդկանցից աշխատել է 104 անձ (62 տղամարդ և 42 կին)։ Գործազուրկ են եղել 5 անձ (1 տղամարդ և 4 կին)։ 39 անաշխատունակներից 14-ը եղել են աշակերտներ կամ ուսանողներ, 19-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իմչագ

Իմչագ (ռուս.՝ Имчаг, բաշկիրերեն՝ Имсәк), գյուղ Ռուսաստանի, Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրոքիես

Բրոքիես (ֆր.՝ Broquiès), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 644 մարդ, բնակչության խտությունը` 16.95 մարդ/կմ²։ Բնակավայրը զբաղեցնում է 37.99 կմ² տարածք։


== Աշխարհագրություն ==
Գտնվում է Փարիզ քաղաքից 540 կմ հարավ, Թուլուզ քաղաքից` 110 կմ հյուսիս-արևելք, Ռոդեզ քաղաքից` 40 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 341 աշխատունակ (15-64 տարեկան) բնակիչ, որոնցից ակտիվ էին 228-ը, իսկ ոչ ակտիվները` 113։ Ակտիվության ցուցանիշը կազմում է 66,9 %։ 228 աշխատունակ մարդկանցից աշխատել է 213 անձ (119 տղամարդ և 94 կին)։ Գործազուրկ են եղել 15 անձ (7 տղամարդ և 8 կին)։ 113 անաշխատունակներից 21-ը եղել են աշակերտներ կամ ուսանողներ, 58-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պլյուշկին ձորակի գետ

Պլյուշկին ձորակ (ռուս.՝ Плюшкин овраге), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է ափին։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Տերսա գետն է, գետի ենթաավազանը Խյոպրա և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300212107000008916
Հիդրոլոգիական ուսումնասիրությունների կոդը - 107000891
Ավազանի կոդը - 05.01.03.002
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կիչիբուխինո

Կիչիբուխինո (ռուս.՝ Кичибухино), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 194 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուդիրվոժ (այլ կիրառումներ)

Գուդիրվոժ, կարող է վերաբերել՝

Գուդիրվոժ - գետ Ռուսաստանում, Սոչայի վտակը
Գուդիրվոժ - գետ Ռուսաստանում, Վերին Օդեսայի վտակը
Հրատարակչական ընկերության «լոտոն»

«Հրատարակչական ընկերության «լոտոն»», Հովհաննես Թումանյանի հոդվածներից մեկը, տպագրվել է 1895 թվականի դեկտեմբերի 26-ին։


== Պատմություն ==
Հոդվածը տպագրվել է 1895 թվականի դեկտեմբերի 26-ին, «Մշակ» օրաթերթի № 149-ում։
Հոդվածում հիշատակվող հրատարակչական ընկերությունը հիմնադրվել է 1880 թվականին։ Մինչև 1882 թվականը կոչվել է «Հայերեն գրքերի հրատարակության Թիֆլիսի ընկերություն»։ Այնուհետև կոչվել է «Թիֆլիսի հայոց Հրատարակչական ընկերություն»։ 1900 թվականի մարտի 15-ին Կովկասի կառավարչապետ Գ. Ս. Գոլիցինի հրամանով փակվել է։ Սակայն հետագայում կրկին վերաբացվել է այլ անվանմամբ՝ «Կովկասի հայոց Հրատարակչական ընկերություն»։
Թումանյանի երկեր լիակատար ժողովածուի վեցերորդ հատորում արտատպվել է «Մշակ» օրաթերթից։


== Ծանոթագրություններ ==
Հիրկեի հիվանդություն

Հիրկեի հիվանդությունը (Ia տիպի գլիկոգենոզ) - գլիկոգենոզ է, որը պայմանավորված է օրգանիզմում գլյուկոզ-6-ֆոսֆատազ ֆերմենտի անբավարարությամբ կամ բացակայությամբ։
Գլյուկոզ-6-ֆոսֆատազ ֆերմենտը՝ լյարդում, երիկամներում, աղիքի պատերում քայքայում է գլյուկոզ-6-ֆոսֆատը գլյուկոզի, որն էլ հետագայում մտնում է արյուն։ Ֆերմենտի անբավարարությունը բերում է այդ հյուսվածքներում գլիկոգենի կուտակման։ Հիվանդությունը կոչվում է Էդգար ֆոն Հիրկեի անունով, ով և առաջին անգամ նկարագրել է այն։ [1]
Տարածվածությունը՝ 1։50 000 - 1։100 000-ի։ [2]


== Ախտաֆիզիոլոգիան և կլինիկան ==
Գլյուկոզ-6-ֆոսֆատը թեքվում է դեպի գլիկոլիտիկ և պենտոզֆոսֆատային փոխանակման ուղիներ, որի հետևանքով մեծանում է կաթնաթթվի (լակտատ) քանակը, քչանում են ԱԵՖ-ի պաշարները, քանի որ պենտոզֆոսֆատային ուղին ԱԵՖ-ի սինթեզ չի տալիս, իսկ գլիկոլիտիկ ճանապարհով սինթեզվում է ընդամենը 2 մոլեկուլ ԱԵՖ (իսկ աէրոբ փոխանակման դեպքում՝ ~36-38 մոլեկուլ)։
Պենտոզֆոսֆատային ուղին օրգանիզմի համար ծառայում է նուկլեոտիդների սինթեզի աղբյուր, քանի որ դրա ընթացքում սինթեզվում են պենտոզներ (5 ածխածին պարունակող ածխաջրեր)՝ ռիբուլոզ, քսիլուլոզ, ռիբոզ և այլն, որոնց շատացումը ուղեկցվում է նրանց փոխանակության և քայքայման ակտիվացմամբ։ Արյան մեջ բարձրանում է նուկլեոտիդների քայքայման հիմնական արգասիքի՝ միզաթթվի և նրա աղերի քանակը (ուրիկեմիա)։
Լակտատի և միզաթթվի բարձր քանակները արյան մեջ բերում է արյան թթվահիմնային հաշվեկշռի (pH) շեղման դեպի թթվային կողմ (ացիդոզ)։ Բարձրանում է նաև հոդաբորբի (պոդագրա - հոդերում՝ ձուսպային հեղուկում, միզաթթվային աղերի բյուրեղների կուտակումներ) զարգացման հավանականությունը։
Քանի որ արյան մեջ գլյուկոզի քանակը իջնում է (հիպոգլիկեմիա), դրան ի պատասխան քչանում է ինսուլինի սինթեզը և արտազատումը ենթաստամոքսային գեղձի β-բջիջներում։ Ինսուլինի ցածր քանակը և հյուսվածային քաղցին ի պատասխան, ենթաստամոքսային գեղձի α-բջիջներում ակտիվանում է գլյուկագոնի սինթեզը, որն էլ բերում է ճարպերի մետաբոլիզմի ակտիվացման, արյան մեջ ազատ ճարպաթթուների, տրիգլիցերիդների քանակի բարձրացման (հիպերլիպիդեմիա)։ Ինսուլինը նաև հանդիսանում է արյան անոթների պատում գտնվող լիպոպրոտեինլիպազա ֆերմենտի ակտիվատոր, որը քայքայում է արյան տրիգլիցերիդները (խիլոմիկրոններ, ՇՑԽԼ - շատ ցածր խտության լիպոպրոտեիններ)։ Ինսուլինի բացակայությունը բերում է այս ֆերմենտի ինակտիվացման, և բարձրանում է աթերոսկլերոզի զարգացման ռիսկը։
Հիվանդությանը նաև բնորոշ է «չինական տիկնիկի դեմք» սինդրոմը։


== Ախտորոշումը ==
Բացի արտաքին ախտանշանների առկայությունից և բիոքիմիական ցուցանիշներից, ախտորոշումը հաստատելու համար անցկացվում է գլյուկագոնային թեստ. արյան մեջ գլյուկոզի քանակի փոփոխությունը գլյուկագոն ներարկելուց հետո։ Այս գլիկոգենոզի դեպքում կգրանցվի բացասական պատասխան՝ քանակի փոփոխություն չի դիտվի։


== Ծանոթագրություններ ==
Աստերոիդների ցանկ (309001-309100)

Աստերոիդների ցանկ (308901-309000)  • Աստերոիդների ցանկ  • Աստերոիդների ցանկ (309101-309200)
 Աստերոիդների ցանկ (308901-309000)  • Աստերոիդների ցանկ  • Աստերոիդների ցանկ (309101-309200)
Կովտուն

Կովտուն, գյուղ Արևմտյան Հայաստանում, Սեբաստիայի վիլայեթի Քոչհիսարի գավառակում։ Գտնվում էր Սեբաստիա քաղաքի մոտ։


== Բնակչություն ==
XIX դարի սկզբներին ուներ 150 տուն, իսկ Մեծ եղեռնի նախօրեին՝ 400 տուն՝ 3350 հայ բնակչով։


== Պատմամշակութային կառույցներ ==
Կովտունն ուներ Ս. Աստվածածին անունով եկեղեցի։


== Կրթություն ==
Գյուղում գործում էր հայկական դպրոց։


== Գրչություն ==
Եղել է գրչության կենտրոն։ 1487 թվականին այստեղ ընդօրինակվել է Հայսմավուրք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Աղրի (լեռնագագաթ)

Անվան այլ կիրառումների համար տե՛ս՝ Աղրի (այլ կիրառումներ)Աղրի, լեռնագագաթ Հայկական լեռնաշխարհում, Սյունյաց լեռնահամակարգի միջին հատվածում։


== Ծանոթագրություններ ==
Լունկա (այլ կիրառումներ)

Լունկա, կարող է վերաբերել՝

Լունկա - գյուղ, Ուկրաինայի Անդրկարպատյան մարզի Խուստի շրջանում
Լունկա - գյուղ, Ուկրաինայի Չեռնովցիի մարզի Հերցայի շրջանում
Աբա Կոր

Աբա Մաքսովիչ Կոր (ռուս.՝ Аба Максович Кор, նոյեմբերի 18, 1923(1923-11-18), Լիտվա - 2008), ռուս խորհրդային նկարիչ, Սանկտ Պետերբուգի նկարիչների միության անդամ (մինչև 1992 թվականը՝ ԽՍՀՄ նկարիչների միության Լենինգրադյան կազմակերպություն)։


== Կենսագրություն ==
Ծնվել է 1923 թվականի նոյեմբերի 18-ին Լիտվայում։ Մասնակցել է Հայրենական մեծ պատերազմին որպես շարքային զինվոր և կռվել է Լիտվայի 16-րդ առանձին դիվիզիայի կազմում։ Ծանր վիրավորվել է։ 1944 թվականից ապրել և աշխատել է Լենինգրադում։ 1944-1950 թվականներինԻ. Ե. Ռեպինի անվան գեղանկարչության, քանդակագործության և ճարտարապետության ինստիտուտի գեղանկարչության ֆակուլտետում, սովորել է Վենիամին Բելկինի, Միխայիլ Բերնշտեյնի, Պավել Նաումովի, Անդրեյ Միլնիկովի մոտ։ Ավարտել է ինստիտուտը Վիկտոր Օրեշնիկովի արվեստանոցում՝ ստանալով գեղանկարչության նկարչի որակավորում։ Դիպլոմային աշխատանքը եղել է «Կոմերիտականները Ն․ Օստրովսկու մոտ» նկարը։
Մասնակցել է ցուցահանդեսների 1950 թվականից։ 1960-1970 թվականներին նկարազարդել է «Дружба», «Звёздочка», «Костёр» ամսագրերը։ Նկարչի աշխատանքները գտնվում են թանգարաններում և մասնավոր հավաքածուներում Ռուսաստանում և արտասահմանում։


== Աշխատանքներ ==
Հեղինակել է բնանկարների և ժանրային նկարներ։

«Տոնական Նևսկի»,
«Տոն» (1964),
«Հոկտեմբերյան տոներին» (1965),
«Մառախուղ»,
«Պետրոս I-ի հուշարձանը» (1970),
«Գարուն» (1971),
«Ժելյաբովի փողոց։ Մայիս»,
«Հոկտեմբերյան տոներ» (1975),
«Պատուհանից դուրս» (1976) և այլն։


== Պարգևներ ==
«Արիության համար» մեդալ,
«Գերմանիայի դեմ տարած հաղթանակի համար» մեդալ


== Ծանոթագրություններ ==


== Աղբյուրներ ==
Каталог весенней выставки произведений ленинградских художников 1965 года. Л., Художник РСФСР, 1970. С.17.
Весенняя выставка произведений ленинградских художников 1971 года. Каталог. Л., Художник РСФСР, 1972. С.10.
Осенняя выставка произведений ленинградских художников. 1978 года. Каталог. Л., Художник РСФСР, 1983. С.9.
40 лет Великой победы. Выставка произведений художников — ветеранов Великой Отечественной войны. Каталог. Л., Художник РСФСР, 1990. С.10.
Справочник членов Ленинградской организации Союза художников РСФСР. Л., Художник РСФСР, 1987. С.61.
Связь времен. 1932—1997. Художники — члены Санкт-Петербургского Союза художников России. Каталог выставки. СПб., 1997. С.289.
Matthew Cullerne Bown. A Dictionary of Twentieth Century Russian And Soviet Painters. 1900 — 1980s. London, Izomar Limited, 1998.
Мы помним… Художники, искусствоведы — участники Великой Отечественной войны. М., СХ России, 2000. С.143.
Художники — городу. Выставка к 70-летию Санкт-Петербургского Союза художников. Каталог. СПб., Петрополь, 2003. С.181.
Иванов С. Неизвестный соцреализм. Ленинградская школа. СПБ., НП-Принт, 2007. С.403. ISBN 5-901724-21-6, ISBN 978-5-901724-21-7.
Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. СПб., Первоцвет, 2007. С.62.
Տոռես դե Ալբանչես

Տոռես դե Ալբանչես (իսպաներեն՝ Torres de Albanchez), մունիցիպալիտետ Իսպանիայում՝ Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա դե Սեգուրա շրջանում։ Զբաղեցնում է 65 կմ2 տարածք։ Բնակչությունը 978 մարդ (2010 թվականի տվյալներով)։ Գտնվում է պրովինցիայի վարչական կենտրոնից 156 կմ հեռավորության վրա։
Դույուլունչայ

Դույուլունչայ, Դյուլյունչայ, Դուգլյունչայ, Զանանաբ, Զինանաբ, Ռամիս, Ցղնա, Ուստուկ, Ուստուպ, Ուստուփ, գետակ Ադրբեջանի Նախիջևանի Ինքնավար Հանրապետության Օրդուբադի շրջանում։։ Արաքսի ձախակողմյան վտակը։ Սկզբնավորվում է  Զանգեզուրի լեռների։ Սկիզբ է առնում Զանգեզուրի լեռների հարավային հատվածի արևմտյան լանջերից, Ռամիս գյուղի մերձակա ձորակներից և մայր գետին միանում Օրդուբադի շրջանի Դաստակ գյուղից մի քանի կմ արևմուտք։ Ունի 29 կմ երկարություն և հոսում է համանուն ձորահովտով։ Այն իր վերին հոսանքում Ռամիս գյուղի անունով կոչվել է նաև Ռամիսի, իսկ ստորին հոսանքում Դուգլին գյուղի անունով՝ Դուգլինի գետ։


== Ծանոթագրություններ ==
Ալեքսանդր Բաբայան (այլ կիրառումներ)

Ալեքսանդր Բաբայան անուն-ազգանունը կարող է վերաբերել՝

Ալեքսանդր Միքայելի Բաբայան (1968-1994), ազատամարտիկ։
Ալեքսանդր Բաբայան (19-րդ դար), թղթակից։


== Ծանոթագրություններ ==
Լյուբոմիր Դմիտերկո

Լյուբոմիր Դմիտերկո (ուկրաիներեն՝ Любомир Дмитрович Дмитерко, մարտի 18, 1911(1911-03-18), Վինիկի, Լեմբերգ, Գալիցիայի և Լոդոմերիայի թագավորություն, Ավստրո-Հունգարիա - հոկտեմբերի 2, 1985(1985-10-02), Կիև, Ուկրաինական ԽՍՀ, ԽՍՀՄ), ուկրաինացի խորհրդային գրող, բանաստեղծ, սցենարիստ, դրամատուրգ։ ԽՄԿԿ անդամ (1943)։


== Կենսագրություն ==
Լյուբոմիր Դմիտերկոն ծնվել է Վինիկի ավանում (այժմ՝ Լվովի մարզ, Ուկրաինա), ուսուցչի ընտանիքում։ Սովորել է պրոֆդպրոցում, 1928-1930 թվականներին՝ Կամենեց-Պոդոլսկի ժողովրդական կրթության ինստիտուտում, 1930-1932 թվականներին՝ Կիևի կինոինստիտուտի սցենարիստական դասընթացներում։
1930 թվականի լույս է տեսել Դմիտերկոյի «Գալիս եմ» ժողովածուն, հետագա տարիների ընթացքում՝ «Երիտասարդ հող», «Հավատարիմների երդումը» (պոեմ), «Ընկերներին» «Պայքարի գիրք» և այլն։ 1941-1945 թվականներին հրատարակել է «Փառք», «Ռազմի դաշտում», «Կարմիր առավոտ», «Հայրենիք»
բանաստեղծությունների գրքերը։ Դմիտերկոյի «Գեներալ Վատուտին» և «Հավերժ միասին» պիեսները բեադրվել են Խորհրդային Միության թատրոններում։


== Պարգևներ ==
Ուկրաինական ԽՍՀ Տարաս Շևչենկոյի անվան պետական մրցանակ
Հայրենական պատերազմի I աստիճանի  շքանշան (9.3.1944)
Հայրենական պատերազմի II աստիճանի  շքանշան (6.4.1985)
«Կարմիր աստղի» շքանշան (7.2.1944)


== Հիշատակ ==
1986 թվականի մայիսի 11-ին Ուկրաինական ԽՍՀ Նախարարների խորհրդի որոշմամբ Կամենեց-Պոդոլսկի № 12 դպրոցն անվանվել է Լյուբոմիր Դմիտերկոյի անունով։
1986 թվականի հոկտեմբերին՝ գրողի մահվան առաջին տարելիցին, Կիևում բացվել է նրա անվան հուշատախտակը։


== Ծանոթագրություններ ==
Լենինի պիկ

Լենինի պիկ, Անդրալայան լեռնաշղթայի ամենաբարձր (7134 մ) գագաթը նրա կենտրոնական մասում, Ղրղզստանի և Տաջիկստանի սահմանագլխին։


== Անվանում ==
Հայտնագործել է ռուս բնախույզ, ճանապարհորդ Ա. Պ. Ֆեդչենկոն 1871 թվականին։ Մինչև 1928 թվականը կոչվել է Կաուֆմանի պիկ (Տաշքենդի գեներալ֊նահանգապետի անունով)։
1928 թվականին ԽՍՀՄ Գիտությունների ակադեմիայի Տաջիկա֊Պամիրյան բարձրալեռնային արշավախումբն այն անվանել է ի հիշատակ Վլադիմիր Լենինի։


== Ծանոթագրություններ ==
Աստերոիդների ցանկ (96401-96500)

Աստերոիդների ցանկ (96301-96400)  • Աստերոիդների ցանկ  • Աստերոիդների ցանկ (96501-96600)
 Աստերոիդների ցանկ (96301-96400)  • Աստերոիդների ցանկ  • Աստերոիդների ցանկ (96501-96600)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Թեկալի (Լենտեխի շրջան)

Թեկալի (վրաց.՝ თეკალი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Լենտեխիից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 51 մարդ։


== Ծանոթագրություններ ==
Մոնտեգրոսո Պիան Լաթե

Մոնտեգրոսո Պիան Լաթե  (իտալերեն՝ Montegrosso Pian Latte) կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 133 մարդ (2008)։ Բնակչության խտությունը՝ 13 մարդ/կմ²։ Տարածքը կազմում է 10 կմ²։ Փոստային ինդեքս՝ 18023։ Հեռախոսային կոդ՝ 0183։
Քաղաքի հովանավորն է հանդիսանում San Giovanni Battista առաքյալը։


== Ժողովրդագրություն ==
Բնակչության դինամիկան.


== Համայնքի վարչակազմ ==
Հեռախոսահամար՝ 0183 328731
Էլեկտրոնային հասցեն՝ montegrosso@libero.it
Պաշտոնական կայք՝ http://www.comune.montegrossopianlatte.im.it/


== Արտաքին հղումներ ==
http://www.comune.molini-di-triora.im.it/ Archived 2009-02-07 at the Wayback Machine.
Վիճակագրության ազգային ինստիտուտ  (իտալ.)
http://www.istat.it/english/ Archived 2009-12-07 at the Wayback Machine.
Պրիբիտկովո (գյուղ, Գատչինսկի շրջան)

Պրիբիտկովո (ռուս.՝ Прибытково), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 296 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կորոլյով (Մարսի խառնարան)

Կորոլյով, հարվածային խառնարան է Մարսի վրա՝ Մեծ Հյուսիսային հարթավայրում։ Տրամագիծը 81 կմ է, կենտրոնի կոորդինատները՝ 72°46′ հս․. լ. 164°35′ ավ. ե.72,77° с. ш. 164,58° в. д.﻿ / 72.77; 164.58։ Խառնարանը պարունակում է մոտ 2200 խորանարդ կիլոմետր ջրային սառույց, որը համեմատելի է Կանադայի Մեծ Արջ լճի ծավալին։ Սառույցի հաստությունը հասնում է 1,8 կիլոմետրի։
Խառնարանն անվանվել է ի պատիվ  հրթիռաշինության և տիեզերագնացության բնագավառի մասնագետ, հրթիռատիեզերական համակարգերի կոնստրուկտոր Սերգեյ Պավլովիչ Կորոլևի (1907-1966), ով 1950-ական և 1960-ական թվականներին մեծ ներդրում է ունեցել տիեզերական մրցավազքում]։ Խառնարանի անվանումը հաստատվել է Միջազգային աստղագիտական ​​միության կողմից 1973 թվականին։


== Սառույցի ձևավորում ==
Սառույցը խառնարանում մշտապես գոյություն ունի, քանի որ խառնարանը գործում է որպես թակարդ։ Սառույցով սառեցված օդը ավելի ծանր է, քան շրջակա օդը և ծառայում է որպես պաշտպանիչ շերտ, որը կանխում է սառույցի հալվելն ու գոլորշիացումը։ Վերջին ուսումնասիրությունները ցույց են տվել, որ սառցե նստվածքները ձևավորվել են խառնարանում ինքնուրույն և նախկինում ավելի մեծ բևեռային սառցե շերտի մաս չեն եղել։ Խառնարանի սառույցը Մարսի բևեռային շրջանների հսկայական սառցե պաշարների մի մասն է։


== Ծանոթագրություններ ==
Սան Միգել դե Ֆլուվիա

Սան Միգել դե Ֆլուվիա (իսպ.՝ , բասկ.՝ Sant Miquel de Fluvia, կատ.՝ Sant Miquel de Fluvià), մունիցիպալիտետ Իսպանիաում, գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալտ Էմպորդա շրջանում։ Տարածքը կազմում է 3,5 կմ2։ Բնակչությունը՝ 765 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Información de la Generalidad de Cataluña Archived 2007-09-29 at the Wayback Machine.
Instituto de Estadística de Cataluña
Ավետարան (4830)

Ավետարան (4830), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4830 թվի տակ։ Ձեռագիրը գրվել է 1452 թվականին Գրիգոր քահանա գրիչի կողմից Աղթամարում։ Ստացողը եղել է Սուլթանմելեքը։ Գրված է թղթի վրա, որը ունի 27X18.5 չափս։ Ձեռագիրը կազմված է 318 թերթից։ Գրված է երկսյուն, բոլորգրով։ Ունի տերունական 7, ավետարանիչ 4, խորան 10, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կանաչ կտավ Հիշատակարաններ գրչի՝ 312բ, հետագայի՝ 316բ, 317բ 
(ենթադրաբար 1460 թ․), 317ա (1525թ․), 318ա (16-րդ), կնիք 159բ (Տեր Գրիգոր), 318բ (Մնացական)։


== Ծանոթագրություններ ==
Վամբա (Վալյադոլիդ)

Վամբա (իսպ.՝ Wamba), բնակավայր և համայնք Իսպանիայում՝ Կաստիլիա և Լեոն ինքնավար մարզի Վալյադոլիդ պրովինցիայի Մոնտես Տորոսոս շրջանում։ Տարածքը՝ 38,21 կմ²։ Բնակչությունը՝ 370 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 19 կմ։


== Պատկերասրահ ==

		
		
		


== Բնակչություն ==


== Ծանոթագրություններ ==


== Արտաքին հղումներ ==
Santa Maria
Սիկուլիանա

Սիկուլիանա  (իտալերեն՝ Siculiana), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 4636 մարդ, բնակչության խտությունը կազմում է 116 մարդ/կմ²։ Զբաղեցնում է 40 կմ² մակերես տարածք։ Փոստային ինդեքսն է՝ 92010։ Հեռախոսային կոդը՝ (+39) 0922։


== Ժողովրդագրություն ==
Բնակչության աճը


== Արտաքին հղումներ ==
Բնակավայրի պաշտոնական կայք


== Ծանոթագրություններ ==
Սիբիրյան ծիրան

Սիբիրյան ծիրան (լատ.՝ Prunus sibirica), Սալոր ցեղին պատկանող տեսակ (ենթացեղ Ծիրան-լատ.՝ Armeniaca):
Հանդիպում է Պրիմորյե երկրամասում, Արևելյան Սիբիրում, Հյուսիս-Արևելյան Չինաստանում, Մոնղոլիայում, Կորեայում։

Աչքի է ընկնում բարձր ցրտադիմացկունությամբ (հանգստի շրջանում դիմանում է մինչև մինուս 45 °C), բայց վատ է տանում կլիմայի տաքացումը ձմռան երկրորդ կեսին։ 
Ծաղկում է շատ վաղ, նախքան տերևների փթթելն ու բացվելը։ Պտղատու ծառերի մեջ առաջին ծաղկողներից է, ծաղիկները վարդագույն են։ 

Մանջուրական ծիրանից տարբերվում է ավելի փոքր չափերով (բարձրությունը  չի գերազանցում 5 մետրը)։ Սեզոնային զարգացման բոլոր փուլերը ավելի վաղ է անցնում, քան մանջուրական ծիրանը։
Մեկ բույսի պտուղների թիվը, կախված բնակության վայրից և այլ գործոններից, տատանվում է 26-ից 75-ի սահմաններում։ Պտուղները 2-2.5 սմ մեծությամբ կորիզապտուղ են, որոնք բացվում են պտղամսի կարի երկայնքով։ Պտուղները մոխրադեղնավուն են, տտիպ, թթվաշ համով և գրեթե ոչ ուտելի։
Սիբիրական ծիրանը առաջացնում է ռելիկտային թփային համակեցություններ։
Սիբիրական ծիրանը գրանցված է Բուրյաթիայի բույսերի Կարմիր գրքում։
Մշակվում է 1800 թվականից, շատ արդյունավետ է վեգետացիայի ողջ ընթացքում։


== Տես նաև ==
Ծիրան


== Ծանոթագրություններ ==


== Աղբյուրներ ==
Исачкин А. Весь абрикос замерз? // «АиФ на даче». —М., 2006. — № 04 (215) от 24 февраля.